**Clevon AS aktsionäride otsuse eelnõu**

23.05.2025

Clevon AS(„**Selts**“) juhatus edastab käesoleva aktsionäride otsuse eelnõu eesmärgiga võtta kooskõlas äriseadustiku §-is 2991 sätestatuga koosolekut kokku kutsumata vastu Seltsi aktsionäride järgmine otsus:

**Põhikirja muutmine**

Muuta Seltsi põhikirja ja kiita heaks Seltsi põhikirja uus redaktsioon Lisas 1 toodud redaktsioonis seoses Seltsi ärinime muutmisega indiGO Europe AS-iks.

**Hääletamise kord ja juhised**

Otsuse eelnõu ning muud sellega seotud dokumendid on avaldatud <https://clevon.com/et-investors/>.

Hääleõiguslike aktsionäride nimekiri fikseeritakse seitse päeva enne hääletuse lõppemist, s.o. 23.05.2025. Aktsionäridel on võimalik otsuse eelnõu osas hääletada üksnes kas elektrooniliste vahendite abil või esitades hääle paberkandjal järgmiselt:

(i) **hääletada saab alates 23.05.2025 kella 12:00-st kuni 30.05.2025 kella 12:00-ni (GMT+3)**;

(ii) hääletamiseks koostatud hääletussedeli vorm asub <https://clevon.com/et-investors/>, kus on võimalik seda täita ning täidetud dokument allkirjastamiseks alla laadida;

(iii) elektrooniliseks hääletamiseks täidab aktsionär või tema esindaja hääletussedeli vormi vastavalt selles toodud juhistele, allkirjastab selle digitaalselt (ID-kaardi, digi-ID või Mobiil-ID abil) ning edastab digitaalselt allkirjastatud hääletussedeli e-posti aadressile info@clevon.com ülal punktis (i) nimetatud tähtajaks;

(iv) paberkandjal hääletamiseks täidab aktsionär või tema seaduslik või volitatud esindaja hääletussedeli vastavalt selles toodud juhistele, allkirjastab selle paberkandjal ning saadab skaneeritud hääletussedeli e-posti aadressile [info@clevon.com](mailto:info@clevon.com) ja hääletussedeli originaali postiga aadressile Reinu tee 48, Viljandi, 71020, Viljandi maakond, selliselt, et see saabuks hiljemalt ülal punktis (i) nimetatud tähtajaks;

(v) kui hääletussedeli täidab aktsionäri volitatud esindaja, tuleb lisaks hääletussedelile edastada ülal punktis (iv) märgitud (elektroonilisel või paberkandjal) kujul ja ajaks ka vastava volikirja originaal.

(vi) kui hääletussedeli täitjaks on välisriigi juriidiline isik, tuleb lisaks hääletussedelile (ja volikirjale, kui see on asjakohane), edastada ülal punktis (iv) märgitud (elektroonilisel või paberkandjal) kujul ja ajaks ka vastava välisriigi juriidilise isiku registrikaardi väljatrükk, millelt nähtuvad välisriigi juriidilise isiku esindusõiguslikud isikud.

Äriseadustiku § 2991 lõike 2 kohaselt, kui aktsionär ei teata nimetatud tähtaja jooksul, kas ta on otsuse poolt või vastu, loetakse, et ta hääletab otsuse vastu.

Hääletustulemused avaldab juhatus Seltsi asukohas Reinu tee 48, Viljandi, 71020, Viljandi maakond, kooskõlas äriseadustiku § 2991 lõikega 6.